
				                      REFERAT
privind modificarea Hotărârii nr.67din data de 26.02.2008, referitor la exercitarea/neexercitarea  dreptului de preemţiune  din  partea Consiliului Local Timişoara, la ofertele proprietarilor, persoane fizice sau juridice de drept privat, care intenţionează să vândă imobile monumente istorice sau incluse în lista monumentelor istorice.


          Compartimentul Monumente :

Prin H.C.L nr.67/26.02.2008 referitor la exercitarea/neexercitarea  dreptului de preemţiune la ofertele proprietarilor, persoane fizice sau juridice de drept privat, care intenţionează să vândă imobile monumente istorice sau incluse în lista monumentelor istorice, se reglementeză modalităţile prin care Consiliul Local al Municipiului Timişoara îşi exercită prerogativele dreptului de preemţiune instituit prin prevederile Legii nr.422/2001, art.4, alin (8), privind protejarea monumentelor istorice.
La data emiterii H.C.L nr.67/26.02.2008, sarcina punerii în aplicare a celor mai sus menţionate a fost a Direcţiei Patrimoniu prin Serviciu Administrare Imobile care a fost împuternicit în acest sens.
	Prin H.C.L nr.581 din 09.12.2014  a fost  modificată  şi aprobată Organigrama  şi Statutul de Funcţii pentru aparatul de specialitate al Primarului Municipiului Timişoara iar la data prezentei, sarcina efectuării tuturor demersurilor cu privire la exercitarea /neexercitarea dreptului de preemţiune la vânzarea monumentelor istorice aflate în proprietatea persoanelor fizice sau juridice de drept privat , este a Direcţiei Clădiri, Terenuri şi Dotări Diverse prin Compartimentul Monumente.
Având în vedere cele de mai sus,
			
PROPUNE:

	Emiterea unei H.CL prin care să se modifice prevederile art.1şi art.2 din H.C.L nr.67/26.02.2008, privind exercitarea/neexercitarea  dreptului de preemţiune  din  partea Consiliului Local Timişoara, la ofertele proprietarilor, persoane fizice sau juridice de drept privat, care intenţionează să vândă imobile monumente istorice sau incluse în lista monumentelor istorice şi împuternicirea Direcţiei Clădiri, Terenuri şi Dotări Diverse prin Compartimentul Monumente să efectueze toate demersurile cu privire la exercitarea dreptului de preemţiune. 

-În acest sens, art.1 din H.CL.nr.67/26.02.2008, va avea următorul conţinut:

,,Consiliul Local al Municipiului Timişoara nu îşi exercită dreptul de preemţiune privind înţtiinţările depuse de către Ministerul Culturii şi Cultelor sau Direcţia pentru Cultură, Culte şi Patrimoniu Cultural a municipiului Timişoara faţă de ofertele proprietarilor, persoane fizice sau juridice de drept privat care intenţionează să vândă apartamente ,garaje,teren aferent acestora, care fac parte din imobile înscrise în Lista monumentelor istorice (O.M.C.C. nr.2314/2004), secţiunea Timişoara.
Pentru aceste situaţii se împuterniceşte Direcţia Clădiri,Terenuri şi Dotări Diverse -Compartimentul Monumente pentru a da răspuns fiecărei înştiinţări sau oferte ,în parte, în cazul neexercitării dreptului de preemţiune.’’
iar art.2 din H.C.L nr.67/26.02.2008, va avea următorul conţinut:
,,În ceea ce priveşte exercitarea dreptului de preemţiune privind înştiinţările depuse de către Ministerul Culturii şi Cultelor sau Direcţia pentru Cultură, Culte şi Patrimoniu Cultural a municipiului Timişoara faţă de ofertele proprietarilor , persoane fizice sau juridice de drept privat care intenţionează să vândă clădiri cu mai multe apartamente , terenuri libere de construcţii, spaţii cu altă destinaţie cecît aceea de locuinţă, care fac parte din imobile înscrise în Lista Monumentelor Istorice (O.M.C.C nr.2314/2004), secţiunea Timişoara, Direcţia Clădiri,Terenuri şi Dotări Diverse va prezenta fiecare înstiinţare în parte , cu propunerea executivului , Consiliului Local al municipiului Timişoara, care va hotărî pentru fiecare situaţie în parte.

